
GULBENES NOVADA PAŠVALDĪBAS DOMES LĒMUMS
Gulbenē

2026.gada 29. oktobrī				Nr. GND/2026/______
							(sēdes protokols Nr.___; ___.p) 
								
[bookmark: _Hlk137814400]Par grozījumu Gulbenes novada pašvaldības domes 2026.gada 30.aprīļa lēmumā Nr.GND/2026/253 “Par Gulbenes novada pašvaldības dalību projektā “LEADWELL””

Ar Gulbenes novada pašvaldības domes  2026.gada 30.aprīļa lēmumu Nr. GND/2026/253 “Par Gulbenes novada pašvaldības dalību  projektā  “LEADWELL”” (protokols Nr.7; 3.p.) tika  atbalstīta  projekta “LEADWELL” realizēšana Gulbenes novada  pašvaldībā, uzdodot Gulbenes novada Centrālās pārvaldes Finanšu  nodaļai nodrošināt  projekta apstiprināšanas  gadījumā  nepieciešamo  priekšfinansējumu 14 530,00 EUR (četrpadsmit tūkstoši pieci simti trīsdesmit euro, 00 centi) no 2027.gada Gulbenes novada pašvaldības budžeta  projektu līdzfinansējumiem paredzētajiem finanšu  līdzekļiem. 
Ņemot  vērā, ka ir  izmaiņas  norādītajā priekšfinansējumā no  Gulbenes novada  pašvaldības  puses, nepieciešams  veikt grozījumu Gulbenes novada  pašvaldības domes 2026.gada 30.aprīļa lēmumā Nr.GND/2026/253 “Par Gulbenes novada pašvaldības dalību projektā “LEADWELL”” (protokols Nr. 7; 3.p.).
Izmaiņas  finansējumā radušās, jo  projekta pieteikums  tika  iesniegts  atkārtoti un  projekta  pieteikumā tika  veikti  labojumi. Projekta atkārtota pieteikuma apstiprināšanas gadījumā kopējais projekta  finansējums  ir  400 000,00 EUR (četri  simti  tūkstoši euro, 00 centi). Pēc atkārtotā projekta  pieteikuma uz Gulbenes novada  pašvaldību  attiecināmais  finansējums ir 87 827,00 EUR (astoņdesmit septiņi tūkstoši astoņi simti divdesmit septiņi euro, 00 centi). 
Līdz ar to no 2028.gada Gulbenes novada  pašvaldības  budžeta  projektu  līdzfinansējumiem paredzētajiem finanšu līdzekļiem nepieciešams priekšfinansējums  17 565,40 EUR (septiņpadsmit tūkstoši pieci  simti sešdesmit pieci  euro, 40 centi). Projekta  apstiprināšanas gadījumā finansējums tiks izmaksāts divās  daļās – 80% uzsākot projektu  un  20% pēc tā  noslēguma, iesniedzot  nepieciešamās  atskaites.      
Ņemot  vērā  minēto un pamatojoties  uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un Gulbenes novada pašvaldības domes apvienotās Sociālo un veselības jautājumu komitejas un Izglītības, kultūras un sporta jautājumu komitejas ieteikumu, atklāti balsojot: ar ___ balsīm "Par" (____), "Pret" – __ (__), "Atturas" – __ (___), Gulbenes novada pašvaldības dome NOLEMJ:
IZDARĪT Gulbenes novada pašvaldības  domes  2026.gada 30.aprīļa lēmumā Nr. GND/2026/253 “Par Gulbenes novada pašvaldības  dalību  projektā  “LEADWELL””  (protokols Nr.7; 3.p) šādu  grozījumu un  izteikt 3.punktu šādā redakcijā: 
“3. Projekta  apstiprināšanas  gadījumā nodrošināt projekta realizācijai  nepieciešamo priekšfinansējumu 20% jeb 17 565,40 EUR (septiņpadsmit tūkstoši pieci simti sešdesmit pieci euro, 40 centi) apmērā  no  Gulbenes novada  pašvaldības  budžeta 2028.gadā.”


Gulbenes novada pašvaldības domes priekšsēdētāja vietnieks			G.Babris 

